ΕΝΗΜΕΡΩΣΗ ΓΙΑ ΤΗΝ ΠΡΑΚΤΙΚΗ ΑΣΚΗΣΗ
 ( http://www.actuar.aegean.gr/students_praktiki.html )
Η πρακτική άσκηση έχει ελάχιστη διάρκεια οκτώ εβδομάδες και πραγματοποιείται συνήθως τους μήνες Ιούλιο και Αύγουστο. Μπορεί όμως να πραγματοποιηθεί και οποιοδήποτε άλλο δίμηνο το επιθυμεί ο ασκούμενος έπειτα από συνεννόηση μεταξύ του φορέα, του Τμηματικού υπεύθυνου πρακτικής, του γραφείου πρακτικής άσκησης και φυσικά του φοιτητή. Ειδικά για φέτος όμως, επειδή το πρόγραμμα λήγει στις 30/09/2015 οι φοιτητές θα πρέπει να ασκήσουν την πρακτική τους κατά τους θερινούς μήνες. Οι φορείς στους οποίους ασκούνται οι φοιτητές είναι επιχειρήσεις ή υπηρεσίες που το αντικείμενο των δραστηριοτήτων τους  εντάσσεται στους τομείς των χρηματοοικονομικών, της στατιστικής και των αναλογιστικών-ασφαλιστικών. O φοιτητής μπορεί να βρει και μόνος του το φορέα που επιθυμεί να συνεργαστεί, αρκεί προφανώς να ασχοληθεί με ένα αντικείμενο συναφές με το αντικείμενο του Τμήματος. Μάλιστα οι φοιτητές που έχουν βρει μόνοι τους φορέα πρακτικής πλεονεκτούν έναντι των άλλων προς πρακτική υποψήφιων. 
Για ένα φοιτητή του  Τμήματος ο οποίος εισήχθη στο Τμήμα τα ακαδημαϊκά έτη 2000-2001, 2001-2002, 2002-2003, 2003-2004, 2004-2005, 2005-2006, 2006-2007, 2007-2008, 2008-2009 και 2009-2010 η  πρακτική άσκηση έχει 8 διδακτικές μονάδες, 10 ECTS,  μετράει στο πτυχίο και έχει βαρύτητα 2 στο βαθμό του πτυχίου. Για εκείνο το φοιτητή όμως που εισήχθη στο Τμήμα το ακαδημαϊκό έτος 2010-2011 και μετά η πρακτική άσκηση δεν έχει διδακτικές μονάδες, έχει 10 ECTS και δε μετράει στο πτυχίο. 
Απαραίτητη προϋπόθεση για να κάνει κάποιος πρακτική είναι αρχικά να δηλώσει το μάθημα στη γραμματεία του Τμήματος. Στη συνέχεια θα πρέπει να συμπληρώσει την αίτηση για τη συμμετοχή του στο πρόγραμμα της πρακτικής και να την προωθήσει  μαζί με τα απαραίτητα σκαναρισμένα δικαιολογητικά (1.Πιστοποιητικό Αναλυτικής Βαθμολογίας από τη Γραμματεία του Τμήματος, 2. Βεβαίωση Απογραφής Άμεσα Ασφαλισμένου από το Ι.Κ.Α. που να αναγράφεται ο ΑΜΑ (Αρ. Μητρώου Ασφαλιζομένου) - Η βεβαίωση αυτή  θα κατατεθεί με την αίτηση  εφόσον υπάρχει, διαφορετικά θα κατατεθεί μετά την επιλογή των φοιτητών για άσκηση πρακτικής,  3. ΑΜΚΑ (να ζητηθεί από τα Κ.Ε.Π. - Κέντρα Εξυπηρέτησης Πολιτών), 4. Βεβαίωση Εφορίας  που να αναγράφεται ο ΑΦΜ (Αρ. Φορολογικού Μητρώου), 5. Φωτοαντίγραφο Αστυνομικής Ταυτότητας διπλής όψης, 6. Υπεύθυνη Δήλωση μόνιμης κατοικίας, 7. Έντυπο αίτησης φορέα, εφόσον υπάρχει) στο email της πρακτικής άσκησης. Αιτήσεις μπορούν να υποβάλουν οι φοιτητές 3ου, 4ου και επί πτυχίο έτους. Ακόμη αίτηση μπορούν να υποβάλλουν και φοιτητές που συμμετείχαν στο πρόγραμμα της πρακτικής άσκησης σε προηγούμενες χρονιές, αλλά προτεραιότητα θα δοθεί κυρίως σε όσους υποβάλλουν αίτηση για πρώτη φορά. Υποχρεωτικά θα πρέπει οι φοιτητές να εγγράφονται στον Άτλαντα (http://atlas.grnet.gr/PracticeOffers), το σύστημα κεντρικής υποστήριξης της Πρακτικής Άσκησης Φοιτητών ΑΕΙ. Η σύνδεση των φοιτητών στο ΑΤΛΑΣ πραγματοποιείται με τους ίδιους κωδικούς που έχουν για το webmail.aegean.gr. Εάν ο φοιτητής βρει μόνος του φορέα θα πρέπει και ο φορέας αναγκαστικά να εγγραφεί επίσης στον Άτλαντα, δηλώνοντας τις θέσεις για τις οποίες ενδιαφέρεται, επιλέγοντας οπωσδήποτε ίδρυμα και Τμήμα (Πανεπιστήμιο Αιγαίου, Τμήμα Μαθηματικών - Εισαγωγική Κατεύθυνση Σ.Α.Χ.Μ.). Σε περίπτωση μη εγγραφής τους δε θα εγκριθεί η πληρωμή των φοιτητών  για πρακτική.  

Μετά τις αιτήσεις ακολουθεί το στάδιο της συνέντευξης ενώπιον της Επιτροπής Πρακτικής του Τμήματος. Βάσει των αιτήσεων και της συνέντευξης των υποψήφιων θα επιλεγούν και οι φοιτητές που θα πραγματοποιήσουν τελικά την πρακτική τους. 
Με σκοπό την επιλογή τους για την Πρακτική Άσκηση, οι φοιτητές ταξινομούνται με βάση μια συνολική βαθμολογία η οποία προκύπτει από τα εξής:

Α) Το σταθμισμένο άθροισμα των βαθμών των μαθημάτων στα οποία έχει επιτύχει ο φοιτητής/ η φοιτήτρια. Αυτό προκύπτει από το άθροισμα των γινομένων του βαθμού κάθε μαθήματος επί τον συντελεστή βαρύτητας του μαθήματος. Το άθροισμα διαιρείται με 

· 60 για τους φοιτητές του τρίτου έτους, 

· 90 για τους φοιτητές του τέταρτου έτους και 

· 100 για τους επί πτυχίω φοιτητές.

Β) Από την αίτηση και τη συνέντευξη του κάθε φοιτητή/φοιτήτριας. Ο βαθμός της αίτησης/ συνέντευξης ορίζεται με άριστα το 5 και με βάση τα εξής κριτήρια:

· Τη γενική εικόνα του φοιτητή στη συνέντευξη.

· Την επιτυχή εξέταση σε μαθήματα σχετικά με το αντικείμενο της πρακτικής.

· Την ποιότητα του φορέα στον οποίο ο φοιτητής έχει εξασφαλίσει την άσκηση της πρακτικής του.
Ο τελικός βαθμός με βάση τον οποίο γίνεται η κατάταξη προκύπτει από το σταθμισμένο άθροισμα των βαθμών των μαθημάτων, β, και τον βαθμότης αίτησης/ συνέντευξης , α, ως εξής

Για τη φετινή πρακτική άσκηση υπολογίζεται να ασκηθούν 20 φοιτητές.

Κατά τη διάρκεια της πρακτικής του ο φοιτητής μπορεί να επικοινωνεί με το γραφείο πρακτικής άσκησης και τον επιβλέποντα καθηγητή του για οποιαδήποτε απορία ή πιθανό πρόβλημα θα αντιμετωπίσει. 

Μετά την ολοκλήρωση της άσκησης στον εργασιακό χώρο, ο φοιτητής συντάσσει και παρουσιάζει έκθεση της εργασίας του προς την επιτροπή που αποτελείται από τους επιβλέποντες καθηγητές και  προσκομεί στο γραφείο πρακτικής τα εξής δικαιολογητικά:

· Σύμβαση εργασίας (2 αντίτυπα)

· Βεβαίωση (Έντυπο 3) άσκησης πρακτικής.

· Υπεύθυνη Δήλωση (Έντυπο 2). 

· Α.Μ.Α.  από το Ι.Κ.Α. και βεβαίωση απογραφής άμεσα ασφαλισμένου.

· Φωτοτυπία του βιβλιαρίου του τραπεζικού λογαριασμού στην Alpha Bank, όπου θα φαίνεται ο αριθμός του λογαριασμού και οι δικαιούχοι αυτού.

· Τα εισιτήρια μετακίνησης από και προς τον φορέα (εάν η απόσταση είναι μεγαλύτερη των 50χλμ και ο τόπος άσκησης της πρακτικής δεν είναι ο τόπος μόνιμης κατοικίας σας). Μαζί με τα αεροπορικά εισιτήρια θα πρέπει να προσκομίζονται και οι κάρτες επιβίβασης, διαφορετικά τα αεροπορικά δε γίνονται δεκτά.

· Εργασία. 

· Έκθεση πεπραγμένων πρακτικής άσκησης, συμπληρωμένη από το/η φοιτητή/τρια. 

· Έκθεση επίδοσης πρακτικής άσκησης, συμπληρωμένη από τον υπεύθυνο του φορέα. 

· ΄Εντυπο αξιολόγησης Ι, (πρότυπο ερωτηματολόγιο αξιολόγησης της πρακτικής άσκησης από το/η φοιτητή/τρια). 

· ΄Εντυπο αξιολόγησης ΙΙ, (πρότυπο ερωτηματολόγιο αξιολόγησης του ασκούμενου από τον επόπτη καθηγητή/επιβλέποντα). 

· ΄Εντυπο αξιολόγησης ΙΙΙ, (πρότυπο ερωτηματολόγιο αξιολόγησης του ασκούμενου από τον υπεύθυνο του φορέα υποδοχής). 

Με βάση  την εργασία, την παρουσίαση και τις αξιολογήσεις των επιβλεπόντων καθηγητών  και του φορέα θα βγει και η τελική βαθμολογία του ασκούμενου φοιτητή.
Επιπλέον το Ολοκληρωμένο Πληροφοριακό Σύστημα (ΟΠΣ), https://pa.aegean.gr,  της ΔΑΣΤΑ  (που αξιοποιεί και το γραφείο Πρακτικής Άσκησης – Κεντρική Δομή) ζητά  από τους φοιτητές του Πανεπιστημίου Αιγαίου και τους φορείς τους να υποβάλουν ηλεκτρονικά τις αξιολογήσεις τους για το πρόγραμμα και για όσους εμπλέκονται σε αυτό, μετά το τέλος της πρακτικής τους. Για το πώς και το πότε θα πραγματοποιηθεί η ενέργεια αυτή θα υπάρξει έγκαιρη ενημέρωση σε επόμενες ανακοινώσεις. Θα υπάρξει επίσης σε δεύτερο χρόνο και σχετική ανακοίνωση για την επικαιροποίηση των στοιχείων και την υποβολή δικαιολογητικών  στο ΟΠΣ, όσων φοιτητών θα επιλεγούν να πραγματοποιήσουν την πρακτική τους. 
